ശൈത്യകാലം വരവറിയിക്കുന്നു: ഉത്തര കൊറിയ കടുത്ത ഭക്ഷ്യക്ഷാമത്തിലേക്കെന്ന് റിപ്പോര്ട്ട് ശൈത്യകാലത്തിന്റെ ആഗമനത്തോടെ ഉത്തര കൊറിയ കടുത്ത ഭക്ഷ്യ ക്ഷാമത്തിലേക്ക് നീങ്ങുന്നതായി റിപ്പോര്ട്ട്. പട്ടിണി മൂലമുള്ള മരണങ്ങളും തെരുവിലെ അനാഥക്കുഞ്ഞുങ്ങളുടെ എണ്ണവും പെരുകുന്നതായി ബിബിസി റിപ്പോര്ട്ട് ചെയ്യുന്നു. രാജ്യത്തെ പാവപ്പെട്ടവരുടെ അവസ്ഥ ദയനീയമാണെന്നാണ് റിപ്പോര്ട്ട്. ഉത്തര കൊറിയയിലെ വാര്ത്തകള് പുറം ലോകം അറിയാതിരിക്കാന് കടുത്ത നിയന്ത്രണങ്ങളാണ് കിം ജോംഗ് ഉന് ഭരണകൂടം ഏര്പ്പെടുത്തിയിരിക്കുന്നത്. ചൈനയില് നിന്നുമുള്ള കൊവിഡ് വ്യാപനം തടയാനെന്ന പേരില് രാജ്യാതിര്ത്തികള് അടച്ചിരിക്കുകയാണ്. വിദേശങ്ങളില് ഒറ്റപ്പെട്ടവര്ക്ക് കുടുംബാംഗങ്ങള് അയക്കുന്ന രഹസ്യ സന്ദേശങ്ങളില് നിന്നാണ് രാജ്യത്തെ വിവരങ്ങള് പുറത്തറിയുന്നത്. സ്വതവേ ഭക്ഷ്യക്ഷാമം നിലനിന്നിരുന്ന ഉത്തര കൊറിയയില് കൊവിഡ് സ്ഥിതി കൂടുതല് വഷളാക്കിയിരിക്കുകയാണ്. രാജ്യത്തെ നിലവിലെ സ്ഥിതി 1990ലേതിന് സമാനമാണെന്നാണ് വിലയിരുത്തല്. ഈ സാഹചര്യത്തില് ചൈനീസ് അതിര്ത്തി തുറക്കണമെന്ന് ജനങ്ങള് ആഗ്രഹിക്കുന്നതായാണ് വിവരം. രാജ്യത്ത് ഓരോ മണി ധാന്യവും സംരക്ഷിക്കണമെന്നും ജനങ്ങള് ഭക്ഷണം കുറയ്ക്കണമെന്നും ഉത്തര കൊറിയന് ഭരണാധികാരി കിം ജോംഗ് ഉന് അടുത്തയിടെ ആവശ്യപ്പെട്ടിരുന്നു. കാര്ഷിക മേഖല ശാസ്ത്രീയമായി ആധുനികവത്കരിക്കാത്തതും ഭക്ഷ്യ സംരക്ഷണ നയങ്ങളുടെ അപര്യാപ്തതയുമാണ് ഉത്തര കൊറിയ നേരിടുന്ന പ്രധാന വെല്ലുവിളികള്. സ്ഥിതിഗതികള് നിയന്ത്രിക്കാന് സാധിച്ചില്ലെങ്കില് വരും വര്ഷങ്ങളില് രാജ്യത്തെ സ്ഥിതി കൂടുതല് ദുഷ്കരമാകുമെന്ന് അന്താരാഷ്ട്ര വിദഗ്ധര് മുന്നറിയിപ്പ് നല്കുന്നു. Tags latest news North Korea STARVATION winter famine Covid 19 shortlink